– Dette er svært farlig for Norge og nordmenn, sier Frants Klintsevitsj i forsvarskomiteen i Føderasjonsrådet i Moskva i et intervju med TV 2. Klintsevitsj regnes som en innflytelsesrik forsvarspolitiker i Russland.

Han mener USA har presset den norske regjeringen til å godta en amerikansk utplassering på Værnes.

– USA bygger en infrastruktur – en del av deres oppbygging av muligheten til å starte en global lynkrig. Dette bekymrer oss enormt, sier han.

Den russiske forsvarspolitikeren mener utviklingen er så alvorlig at Norge kan bli ført opp den russiske listen over atommål i tilfelle krig.

– Vi har aldri tidligere hatt Norge på listen over mål for våre strategiske våpen. Men hvis dette får utvikle seg, vil Norges befolkning lide, fordi vi er nødt til å reagere mot definerte militære trusler, sier han.

Les også:

– Et veldig farlig tidspunkt å slutte å lytte til Russland

Søreide avfeier russisk kritikk av Værnes

330 amerikanske marinesoldater til Værnes